કર્ણાટકની ત્રણ લોકસભા અને બે વિધાનસભા સીટો પર પેટાચૂંટણીના પરિણામો આવી ગયા છે. કોંગ્રેસ-જેડીએસ ગઠબંધને વિધાનસભાની 2 સીટો પર જીત નોંધાવી દીધી છે. જ્યારે લોકસભાની મંડ્યા અને બેલ્લારી સીટો પણ ગઠબંધનના ખાતામાં ગઈ છે. ભાજપ શિમોગા સીટ પોતાની પાસે જાળવી રાખવામાં સફળ રહી છે. કર્ણાટકની 5 સીટો પર થયેલ પેટાચૂંટણીમાં સત્તારુઢ કોંગ્રેસ-જેડી (એસ) ગઠબંધને પોતાનો દમ દેખાડ્યો છે અને ભાજપ સામે આકરો પડકાર રજૂ કર્યો છે. વળી, ભાજપ એકમાત્ર શિમોગા લોકસભા સીટ પર જીત મેળવવામાં સફળ રહી છે.